**Expediţie printre trandafiri - vol. Culori pe eşafod**

*Aura Dan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Expediţie printre trandafiri

vol. Culori pe eşafod

În grădina universală, printre trandafiri,

printre trăiri,

o expediţie cu rezultate-n poezii

care, etern, vor rămâne vii…

E linişte deplină

şi trandafirii scot miros de cerneală din interiorul lor,

din tâlcul lor.

Au, ca petale, litere înroşite de iubire

ce poartă cătuşe de abur nocturn.

Virguliţe din sările mărilor în vară ce-şi cântă căutările.

Mai au şi puncte colorate sferic

ce se agaţă de părul celor ce-şi doresc dragostea.

Formează, cu a lor corolă, versuri neuitate vreodată

care vor cânta, în şoaptă

fericirea doiului îndrăgostit.

Prin spinii lor dau motiv de expediţie,

celor care dacă iubesc,

neîndoielnic, la un moment dat, urăsc.

Cu frunzele lor cerate,

rotunde ca ochii verzi ai zânelor din basm,

pun, trandafirii, tema într-o frază pompoasă

şi tainic, secretos, o descoasă.

Cu tulpinile lor

ce-s uneori strâmbe, arată visuri

care prevestesc întâmplatul viitor.

Coborând privirile către butaşii tăiaţi pentru iernat,

expediţia descoperă subiecte frivole, fantastice

numai bune pentru metamorfozat…

În grădina universală, printre trandafiri,

printre trăiri,

o expediţie cu rezultate-n poezii

care, etern, vor rămâne vii…